钦定古今图书集成/历象汇编/岁功典/第082卷 > 《晋书》 > 礼志
## 钦定古今图书集成/历象汇编/岁功典/第082卷 > 《晋书》 > 礼志

汉以高帝十月定秦，且为岁首。至武帝，虽改用夏正，
然每月朔朝，至于十月朔，犹常飨会。其仪，夜漏未尽
七刻，受贺及贽，公侯璧，中二千石、二千石羔，千石、六
百石雁，四百石以下雉。三公奉璧上殿御座前，北面。
太常赞曰：“皇帝为君兴。”三公伏。皇帝坐，乃前进璧，百
官皆贺。二千石以上上殿称万岁，举觞，御食，司徒奉
羹，大司农奉饭，奏《食举》之乐。百官受赐宴飨，大作乐，
如元正之仪。